เก็บ 7 หุ้นปันผลขึ้น XD พรุ่งนี้! นำทีมเด่น BCPG-CK
เก็บ 7 หุ้นปันผลขึ้น XD พรุ่งนี้! นำทีมเด่น BCPG-CK
เก็บ 7 หุ้นปันผลขึ้น XD พรุ่งนี้! นำทีมเด่น BCPG-CK
2 ก.ย. 2562

ผู้สื่อข่าวรายงานว่า ในวันพรุ่งนี้(3 ก.ย.62) มีหลักทรัพย์ประกาศจ่ายเงินปันผลและเตรียมขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) ดังนั้น “ข่าวหุ้นธุรกิจออนไลน์” จึงทำการรวบรวมกลุ่มหุ้นเตรียมจ่ายปันผลในช่วงดังกล่าวมานำเสนอ อีกทั้งเพื่อเป็นทางเลือกเข้าเก็บหุ้นปันผลในยามภาวะตลาดหุ้นผันผวน

บล.ฟินันเซีย ไซรัส ระบุในบทวิเคราะห์วันนี้(2ก.ย.62) คาดว่า SET Index จะแกว่งตัว Sideways to Sideways Down หลังสหรัฐฯ-จีนเริ่มเก็บภาษีสินค้านำเข้าเพิ่มเติมระหว่างกันแล้ววานนี้ ขณะที่ราคาน้ำมันดิบเริ่มปรับลงอีกครั้งทำให้คาดว่ามีแรงขายกดดันกลุ่มพลังงานหลังจากปรับตัวขึ้นแรง 2 วันก่อนหน้า
ประเมินความผันผวนของตลาดยังอยู่ในระดับค่อนข้างสูงโดยยังคงต้องติดตามการเจรจาการค้าระหว่างสหรัฐฯ-จีนในเดือนนี้ รวมถึงภาพ Inverted Yield Curve ซึ่งค่อนข้างกดดัน FED ว่าจะมีการลดดอกเบี้ยในการประชุม 17-18 ก.ย.นี้หรือไม่ (ตลาดคาดลด 0.25%)
ขณะที่ปัจจัยในประเทศต้องติดตามการวินิจฉัยของศาลรัฐธรรมนูญประเด็นทั้งปมถวายสัตย์ไม่ครบและการเป็นเจ้าหน้าที่รัฐของนายกฯ เราจึงยังเน้นพักเงินในหุ้น Domestic และ Defensive Play เช่นเดิมและรอจังหวะตลาดอ่อนตัวลงใกล้ระดับ 1,600 จุดจึงเป็นจังหวะสะสม
กลยุทธ์ : พักเงินในหุ้น Domestic Defensive และ Dividend Play//รอซื้อเก็งกำไรลุ้นรีบาวด์หากดัชนีปรับตัวลงแรงทดสอบ 1,590-1,600 จุด
อนึ่ง การขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล